CELEX: 61977CJ0041
Language: el
Date: 1977-11-09
Title: Απόφαση του Δικαστηρίου της 9ης Νοεμβρίου 1977. # The Queen κατά A National Insurance Commissioner, ex parte Christine Margaret Warry. # Αίτηση για την έκδοση προδικαστικής αποφάσεως: High Court of Justice, Queen's Bench Division - Ηνωμένο Βασίλειο. # Υπόθεση 41/77.

ΑΠΌΦΑΣΗ ΤΟΥ ΔΙΚΑΣΤΗΡΙΟΥ
   της 9ης Νοεμβρίου 1977 (
         *1
      )
   
   Αντικείμενο της υποθέσεως:
   Ερμηνεία των άρθρων 40, 45 και 46 του κανονισμού (ΕΟΚ) 1408/71.
   Διατακτικό της αποφάσεως:
   Το Δικαστήριο αποφαίνεται ότι στο άρθρο 45 του κανονισμού 1408/71 θα πρέπει να αποδίδεται η έννοια ότι, όταν η νομοθεσία κράτους μέλους εξαρτά την κτήση του δικαιώματος λήψεως ασφαλιστικών παροχών αναπηρίας από την προϋπόθεση ο ενδιαφερόμενος να έχει αποκτήσει δικαίωμα λήψεως παροχών ασθενείας βάσει της εν λόγω νομοθεσίας για ένα ορισμένο διάστημα κατά τη διάρκεια της αμέσως προηγηθείσας περιόδου - νοουμένου ότι, εφόσον αυτό έχει κάποια σημασία στην προκειμένη περίπτωση, για την πλήρωση της εν λόγω προϋποθέσεως απαιτείται α) η συμπλήρωση ορισμένων περιόδων ασφαλίσεως και β) η υποβολή σχετικής αιτήσεως νομότυπα και εμπρόθεσμα —
   
            1)
         
         
            ο αρμόδιος φορέας του εν λόγω κράτους μέλους λαμβάνει υπόψη τις περιόδους ασφαλίσεως που συμπληρώθηκαν υπό τη νομοθεσία οποιουδήποτε κράτους μέλους, ως να επρόκειτο για περιόδους που συμπληρώθηκαν υπό τη νομοθεσία που εφαρμόζει ο εν λόγω φορέας,
         
      
            2)
         
         
            η προϋπόθεση νομότυπης και εμπρόθεσμης υποβολής αιτήσεως θεωρείται ότι πληρούται όταν μια τέτοια αίτηση έχει υποβληθεί προσηκόντως σύμφωνα με τη νομοθεσία του κράτους κατοικίας.
         
      Πρόταση του γενικού εισαγγελέα:
   Πρότεινε να δοθεί η απάντηση ότι:
   
            1)
         
         
            Το άρθρο 51 της Συνθήκης ΕΟΚ αυτό καθαυτό δεν γεννά υπέρ των ιδιωτών κανένα δικαίωμα το οποίο αυτοί να μπορούν να επικαλούνται ενώπιον των δικαστηρίων των κρατών μελών.
         
      
            2)
         
         
            Κατά τα λοιπά η πρότασή του ταυτίζεται κατά βάση με το διατακτικό της αποφάσεως.
         
      (
         *1
      )	Γλώσσα διαδικασίας: η αγγλική.